
Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2001 m. gegužės 14 d. nutarimu Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo tvarkos patvirtinimo”, Ukmergės rajono savivaldybės taryba  n u s p r e n d ž i a:
	1. Patvirtinti Ukmergės rajono savivaldybės 2022 m. biudžetą – 53838,906 tūkst. Eur pajamų (1 priedas) ir 53817,206 tūkst. Eur asignavimų išlaidoms (2 priedas). Pajamos viršija  asignavimus išlaidoms 21,7 tūkst. Eur.
2. Patvirtinti 4221,0 tūkst. Eur nepanaudotos 2021 m. savivaldybės biudžeto pajamų dalies paskirstymą (3 priedas).
3. Leisti savivaldybės administracijos direktoriui:
3.1. savivaldybės iždo sąskaitoje esančias laikinai laisvas biudžeto lėšas grąžintinai naudoti bendrai su Europos Sąjungos ir kitos tarptautinės finansinės paramos lėšomis vykdomiems projektams finansuoti;
3.2. savivaldybės administracijai investicijų projektų vykdymui skirtas skolintas lėšas perskirstyti tarp projektų, neviršijant bendros skolintų lėšų sumos;
3.3. paskirstyti Mokytojų profesijos prestižo didinimo programoje kelionės į darbą išlaidų kompensavimui numatytas lėšas švietimo įstaigoms;
3.4. paskirstyti Užimtumo didinimo programos lėšas programos vykdytojams.
4. Pavesti savivaldybės biudžeto asignavimų valdytojams, sudarant 2022 m. išlaidų sąmatas, numatyti reikiamus asignavimus esamoms 2022 m. sausio 1 d. skoloms už suteiktas paslaugas, atliktus darbus ir įsigytas prekes padengti.
	5. Nustatyti, kad savivaldybės biudžeto asignavimų valdytojai tvirtina jų vadovaujamos biudžetinės įstaigos ar pavaldžių įstaigų ir kitų subjektų programų sąmatas pagal ekonominės klasifikacijos straipsnius, neviršydami šioms programoms skirtų bendrųjų asignavimų išlaidoms, iš jų  darbo užmokesčiui, sumų. 
		

Savivaldybės meras				

Projektą parengė:
Finansų skyriaus vedėja		Vida Butkevičienė

	                                                                                                                                                                                                                                                                                                                                                                                                                                                                                                                                                                                                           




Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“. 
UKMERGĖS RAJONO SAVIVALDYBĖS TARYBOS SPRENDIMO PROJEKTO 
,, DĖL UKMERGĖS RAJONO SAVIVALDYBĖS 2022 M. BIUDŽETO PATVIRTINIMO”
AIŠKINAMASIS RAŠTAS

2022 m. sausio 26 d.
Ukmergė

1. Sprendimo projekto rengimo pagrindas.
Lietuvos Respublikos vietos savivaldos įstatymo 16 straipsnio 2 dalies 15 punktas – savivaldybės biudžeto tvirtinimas Biudžeto sandaros įstatymo nustatyta tvarka yra išimtinė savivaldybės tarybos kompetencija. 
Lietuvos Respublikos biudžeto sandaros įstatymo 26 straipsnio 4 dalis – savivaldybių biudžetus tvirtina savivaldybių tarybos. Biudžetas tvirtinamas savivaldybės tarybos sprendimu. Sprendime nurodoma:
[bookmark: part_e1d7fde12a624eaa9402aa352777e3fa]1) bendra pajamų suma ir jų paskirstymas pagal pajamų rūšis;
[bookmark: part_3b2cb3aeae6341f4adde07598585bf20]2) bendra asignavimų, iš jų darbo užmokesčiui, suma ir jų paskirstymas biudžetinėms įstaigoms ar savivaldybių administracijos padaliniams programoms vykdyti.
Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatyme patvirtinti savivaldybių biudžetų finansiniai rodikliai.  
2. Sprendimo projekto tikslas ir esmė:
Savivaldybės tarybai teikiama tvirtinti 53838,906 tūkst. Eur pajamų ir 53817,206 tūkst. Eur asignavimų išlaidoms. Savivaldybės biudžete atskiru priedu tvirtinamas 4221,0 tūkst. Eur nepanaudotos 2021 m. savivaldybės biudžeto pajamų dalies paskirstymas Šios lėšos bus naudojamos tikslinėms programoms vykdyti (savivaldybės aplinkos apsaugos rėmimo specialiajai programai, atliekų tvarkymo sistemos veiklai užtikrinti), projektams, finansuojamiems iš Europos Sąjungos ir kitos tarptautinės finansinės paramos lėšų finansuoti, socialinės paramos, viešosios infrastruktūros plėtros ir kitoms priemonėms finansuoti. 2021 m. savivaldybės tarybai patvirtinus viešosios infrastruktūros plėtros įmokų dydžius, į savivaldybės biudžetą buvo gauta 62,6 tūkst. Eur, kurie šįmet bus skirti tvarkoje numatytoms priemonėms finansuoti.
Investicijų projektų vykdymui planuojama pasiskolinti 1473,0 tūkst. Eur. Iš viso savivaldybės biudžeto išlaidoms 2022 m. planuojama skirti 59532,906 tūkst. Eur.
3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):
Nėra.	
4. Sprendimui įgyvendinti reikalingos lėšos ir galimi finansavimo šaltiniai:
Savivaldybės biudžete suplanuoti asignavimai bus finansuojami iš savivaldybės biudžeto pajamų, valstybės biudžeto tikslinių dotacijų, Europos Sąjungos ir kitos tarptautinės finansinės paramos lėšų bei nepanaudotos 2021 m. savivaldybės biudžeto pajamų dalies. 
5. Priėmus sprendimą laukiami rezultatai, galimos pasekmės:
Savivaldybės tarybos patvirtintų programų finansavimo užtikrinimas.
6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):
Nereikia.
7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:
Neatliekamas.
8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:
Neatliekamas.
 9. Sekretoriatas priimtą sprendimą pateikia*:
 Savivaldybės biudžetinėms įstaigoms, savivaldybės viešosioms įstaigoms, Administracijos skyriams ir į struktūrinius padalinius neįeinantiems specialistams. 
	10. Aiškinamojo rašto priedai:
Nėra.

Finansų skyriaus vedėja				Vida Butkevičienė
